Kenneth Carroll Parkes

Kenneth Carroll PARKES (8-a de aŭgusto 1922 – 16-a de julio 2007) estis usona ornitologo. Li laboris kiel kuratoro ĉe la Carnegie Muzeo de Naturhistorio kaj partoprenis studojn pri birdoj kaj surkampe kaj en muzeoj, la normigon de nordamerikaj birdonomoj en la angla, kaj pri la terminologio uzata por priskribi plumŝanĝon.

Parkes naskiĝis en Hackensack, Nov-Ĵerzejo, kaj studis en Novjorko. Li studis ĉe la Lincoln School of Teachers' College, Novjorko. Intereso pri la birda arto de Louis Agassiz Fuertes kaj ekskursoj al bestoĝardeno igis lin interesiĝi pri bestoj kaj birdoj ekde frua aĝo. Li akiris siajn bakalaŭran (1943) kaj magistran (1948) diplomojn de Cornell University, sekvate de doktoreco (1952) studante sub Arthur A. Allen. Li laboris ĉe la Carnegie Muzeo de Naturhistorio, Picburgo, Pensilvanio, kiel helpkuratoro pri birdoj ekde 1953 kaj fariĝis ĉefa kuratoro en 1975. En 1956 li partoprenis kolekto-ekspedicion al Filipinoj kaj en 1961 al Argentino. Parkes priskribis multajn birdospeciojn kaj laboris en komitato por normigi la anglajn nomojn de birdoj. Li ankaŭ partoprenis en grava artikolo, kiu klarigis la terminologiojn uzatajn por priskribi la plumŝanĝojn kaj plumarojn de birdoj (Terminologio de Humphrey-Parkes).

Li ankaŭ partoprenis en la produktado de la humura revuo, Auklet, kiun li redaktis kaj ankaŭ kontribuis al ĝi. Kompilo de ĝiaj numeroj estis publikigita en 1983 kiel The Antic Alcid. Li mortis post longa malsano kun komplikaĵoj de Parkinson-malsano.

Referencoj

Kategorio:Usonaj ornitologoj